L'Ajuntament de Sagunt fa públic el termini per a la convocatòria de subvencions de Participació Ciutadana
13 de novembre 2019

![Imagen 1](/media/ix2l3tju/71_p_francisco-timon-psoe.jpg)

La regidoria de Participació Ciutadana ha fet pública la convocatòria de subvencions a les associacions sense ànim de lucre, inscrites en el registre municipal, amb un import de 20.000 euros. El termini per a sol·licitar les subvencions és fins al 31 de gener de 2020.

  

L'objectiu d'estes subvencions és el finançament de projectes amb la finalitat de continuar promovent una xarxa ciutadana participativa, solidària i compromesa que treballe i potencie servicis d'interés general per a la col·lectivitat. Per a això, s'establix una línia de subvenció amb diversos programes: Valors i Ciutadania; Experiències d'oci i socialitzadores; Formació i enfortiment associatiu i Informació i comunicació.

  

L'import destinat a esta convocatòria de subvencions és de 20.000 €, dels quals es determinarà l'import a subvencionar en funció del pressupost del projecte acceptat i la valoració obtinguda, amb un màxim de 3.000 € i un mínim de 300 €.

  

Sobre l'anticipació de la convocatòria, el regidor de Participació Ciutadana, Javier Timón, ha declarat: «**Hem tret les subvencions de manera més primerenca enguany per a facilitar que, des del principi de gener, les associacions puguen presentar els seus projectes i puguen disposar dels fons el més prompte possible per a realitzar les diferents activitats**».

  

Els requisits per a beneficiar-se d'estes subvencions són: estar inscrites en el registre municipal d'associacions de l'Ajuntament de Sagunt amb anterioritat a la finalització del termini de presentació de sol·licituds i tindre degudament actualitzades les seues dades en el Registre d'Associacions de la Comunitat Valenciana o el que corresponga.

  

Tota la informació referent als models de presentació, barems i altres condicions a complir es troben en el tauló d'anuncis de la Seu Electrònica de l'Ajuntament de Sagunt en l'apartat de subvencions, beques i premis.​

​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-fa-public-el-termini-per-a-la-convocatoria-de-subvencions-de-participacio-ciutadana/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-fa-public-el-termini-per-a-la-convocatoria-de-subvencions-de-participacio-ciutadana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-fa-public-el-termini-per-a-la-convocatoria-de-subvencions-de-participacio-ciutadana/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-fa-public-el-termini-per-a-la-convocatoria-de-subvencions-de-participacio-ciutadana/)